**Ministru kabineta rīkojuma projekta**

**“Par Līgas Lejiņas pārcelšanu Izglītības un zinātnes ministrijas**

**valsts sekretāra amatā uz nenoteiktu laiku”**

**sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums  | Lai atbilstoši Valsts civildienesta likuma 11.panta trešajai daļai apstiprinātu Izglītības un zinātnes ministrijas valsts sekretāri L.Lejiņa amatā uz nenoteiktu laiku, Izglītības un zinātnes ministrija ir sagatavojusi Ministru kabineta rīkojuma projektu “Par L.Lejiņa pārcelšanu Izglītības un zinātnes ministrijas valsts sekretāra amatā uz nenoteiktu laiku” (turpmāk – projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015.gada 1.septembra rīkojumu Nr.469 “Par Līgas Lejiņas pārcelšanu” L.Lejiņa iecelta Izglītības un zinātnes ministrijas valsts sekretāra amatā ar 2015.gada 1.septembri uz noteiktu laiku (uz Izglītības un zinātnes ministrijas valsts sekretāres Sandas Liepiņas prombūtnes laiku, bet ne ilgāk kā līdz 2016.gada 22.februārim) ar tiesībām atgriezties iepriekšējā amatā Izglītības un zinātnes ministrijā.2015.gada 23.septembrī saņemts Izglītības un zinātnes ministrijas valsts sekretāres Sandas Liepiņas iesniegums par atbrīvošanu no amata 2015.gada 30.oktobrī.Saskaņā ar Valsts pārvaldes iekārtas likuma 23.pantu valsts sekretārs ir ministrijas administratīvais vadītājs, kurš ir pakļauts ministram. Viņa kompetencē ir nodrošināt valdības izraudzītās rīcībpolitikas praktisku īstenošanu atbilstoši valsts interesēm, labas pārvaldības principam un piedāvājot arī jaunu skatījumu uz iespējamiem risinājumiem, lai pildītu valdības apņemšanos.Atbilstoši Ministru kabineta apstiprinātajai Valsts pārvaldes cilvēkresursu attīstības koncepcijai (Ministru kabineta 2013.gada 6.februāra rīkojums Nr.48) ir jāveicina valsts pārvaldē nodarbināto profesionālā izaugsme, kas balstīta uz līdzšinējiem nopelniem, tas ir, pieredzei valsts pārvaldē ir svarīga loma karjeras veidošanā. Lai nodrošinātu kompetences celšanu, jāveicina vadītāju mobilitāte.L.Lejiņai ir darba pieredze valsts pārvaldē kopš 1995.gada. |
|  |  | 2004.gadā L.Lejiņa iecelta Valsts izglītības attīstības aģentūras Valsts izglītības attīstības aģentūras Eiropas Sociālā fonda ieviešanas daļas vadītāja amatā, 2007.gadā - Struktūrfondu koordinācijas departamenta direktora amatā. No 2010.gada L.Lejiņa bija Valsts izglītības attīstības aģentūras direktora vietniece. 2011.gadā L.Lejiņa pārcelta uz Izglītības un zinātnes ministriju, bet 2014.gadā iecelta Izglītības un zinātnes ministrijas valsts sekretāra vietnieka – Politikas iniciatīvu un attīstības departamenta direktora amatā.2015.gada 1.septembrī L.Lejiņa iecelta Izglītības un zinātnes ministrijas valsts sekretāra amatā uz noteiktu laiku.L.Lejiņa ir piekritusi projektā rosinātajai pārcelšanai Izglītības un zinātnes ministrijas valsts sekretāra amatā uz nenoteiktu laiku no 2015.gada 31.oktobra. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

Izglītības un zinātnes ministre M.Seile

05.10.2015. 09.10

377

L.Grošteina

67047879, Liena.Grosteina@izm.gov.lv